

 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES PROJEKTUI**

2023 m. sausio 26 d. Nr. T-

Panevėžys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi,
Panevėžio rajono savivaldybės vardu sudaromų sutarčių pasirašymo tvarkos aprašo, patvirtinto Panevėžio rajono savivaldybės tarybos 2008 m. spalio 16 d. sprendimu Nr. T-207 „Dėl Panevėžio rajono savivaldybės vardu sudaromų sutarčių pasirašymo tvarkos aprašo patvirtinimo“, 3.4 papunkčiu ir 5 punktu, Panevėžio rajono savivaldybės taryba n u s p r e n d ž i a:

1. Pritarti Bendradarbiavimo sutarties projektui (pridedama).

2. Įgalioti Panevėžio rajono savivaldybės merą Povilą Žagunį pasirašyti 1 punkte nurodytą Bendradarbiavimo sutartį.

Neringa Kraujalienė

2023-01-06

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PRITARIMO BENDRADARBIAVIMO SUTARTIES PROJEKTUI“ PROJEKTO AIŠKINAMASIS RAŠTAS**

2023 m. sausio 6 d.

Panevėžys

 **1. Sprendimo projekto tikslai ir uždaviniai**

 Šiuo sprendimo projektu siūloma pritarti Bendradarbiavimo sutarties projektui su Panevėžio miesto savivaldybe sudarymui dėl 16-ojo autobuso maršruto pratęsimo iki Pažagienių kaimo.

**2. Siūlomos teisinio reguliavimo nuostatos**

 Pagal Panevėžio rajono savivaldybės vardu sudaromų sutarčių pasirašymo tvarkos aprašo, patvirtinto Panevėžio rajono savivaldybės tarybos 2008 m. spalio 16 d. sprendimu Nr. T-207 „Dėl Panevėžio rajono savivaldybės vardu sudaromų sutarčių pasirašymo tvarkos aprašo patvirtinimo“ nuostatas, gavus Savivaldybės tarybos pritarimą, savivaldybės vardu bus galima pasirašyti Bendradarbiavimo sutartį.

 **3**. **Laukiami rezultatai**

 Planuojama, kad pasirašius Bendradarbiavimo sutartį bus pagerintas Pažagienių kaimo gyventojų susisiekimas.

 **4.**  **Lėšų poreikis ir šaltiniai**

 Savivaldybės biudžeto lėšos. Pagal Sutartyje numatytą kompensacijos ir mokėjimo tvarką, Panevėžio rajono savivaldybė kas mėnesį kompensuos Panevėžio miesto savivaldybei apie 4,3 tūkst. Eur, per metus – apie 51,6 tūkst. Eur.

 **5. Kiti sprendimui priimti reikalingi pagrindimai, skaičiavimai, paaiškinimai**

 Nėra.

Skyriaus specialistė Neringa Kraujalienė